CELEX: 62017CN0152
Language: hr
Date: 2017-03-24 00:00:00
Title: Predmet C-152/17: Zahtjev za prethodnu odluku koji je 24. ožujka 2017. uputio Consiglio di Stato (Italija) – Consorzio Italian Management i Catania Multiservizi SpA protiv Rete Ferroviaria Italiana SpA

3.7.2017   
            
            
               HR
            
            
               Službeni list Europske unije
            
            
               C 213/19
            
         Zahtjev za prethodnu odluku koji je 24. ožujka 2017. uputio Consiglio di Stato (Italija) – Consorzio Italian Management i Catania Multiservizi SpA protiv Rete Ferroviaria Italiana SpA
   (Predmet C-152/17)
   (2017/C 213/25)
   Jezik postupka: talijanski
   
      Sud koji je uputio zahtjev
   
   Consiglio di Stato
   
      Stranke glavnog postupka
   
   
      Žalitelji: Consorzio Italian Management i Catania Multiservizi SpA
   
      Druga strana u postupku: Rete Ferroviaria Italiana SpA
   
      Prethodna pitanja
   
   
               1.
            
            
               Je li u skladu s pravom Europske unije (posebno s člankom 3. stavkom 3. UEU-a, člancima 26., 56.-58. i 101. UFEU-a, člankom 16. Povelje Europske unije o temeljnim pravima) i Direktivom 2004/17 (1) tumačenje nacionalnog prava prema kojemu je isključena promjena cijene u ugovorima u tzv. posebnim sektorima, posebno u onim čiji predmet nije onaj na koji se odnosi ista direktiva, već je s potonjima funkcionalno povezan?
            
         
               2.
            
            
               Je li Direktiva 2004/17 (ako se smatra da isključenje promjene cijene u svim ugovorima koji se sklapaju i primjenjuju u tzv. posebnim sektorima izravno proizlazi iz iste) u skladu s načelima Europske unije (posebno, s člankom 3. stavkom 1. UEU-a, člancima 26., 56.-58. i 101. UFEU-a i člankom 16. Povelje Europske unije o temeljnim pravima) „zbog nepravičnosti, neproporcionalnosti, narušavanja ugovorne ravnoteže i, stoga, pravila funkcionalnog tržišta”?
            
         
      (1)  Direktiva 2004/17/EZ Europskog parlamenta i Vijeća od 31. ožujka 2004. o usklađivanju postupaka nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga (SL 2004., L 134, str. 1.) (SL, posebno izdanje na hrvatskom jeziku, poglavlje 6., svezak 1., str. 43.)